**З А П О В Е Д**

**№ РД01 - …….…./………………….**

На основание чл. 25, ал. 4 от Закона за администрацията и чл. 6 от Устройствения правилник на Министерството на труда и социалната политика, във връзка с чл. 27, ал. 4 от Закона за социално подпомагане

**Н А Р Е Ж Д А М:**

**I.** Изменям и допълвам Методиката за разпределение на средства по Фонд „Социална закрила“, утвърдена със Заповед № РД01-524/22.06.2018 г., както следва:

**1.** В чл. 6, ал. 1, т. 9 след думите „заеми/кредити“ се добавя „и други вземания попадащи в обхвата на държавните и общинските вземания. “

**2.** Чл. 8, ал. 3 се изменя така:

„(3) Към заявлението по ал. 1 следва да се представи декларация по образец от името на физическото лице за удостоверяване на обстоятелствата по чл. 5, ал. 1 и 2.“

**3.** В чл. 13, ал. 5, т. 2 след думите „разходооправдателни документи“ се добавя „или са представили такива за част от получената помощ;“

**4.** В чл. 15, ал. 7, т. 1 се правят следните изменения и допълнения:

„1. за реализиране на проекти за изграждане на нова, реконструкция и модернизация на съществуващата материална база за предоставяне на социални услуги - Приложение 2 и Приложение 2а, както следва:

- Приложение 2 за реализиране на проекти за оборудване и обзавеждане на материалната база за предоставяне на социални услуги;

- Приложение 2а - за реализиране на проекти за строително-ремонтни дейности на материалната база за предоставяне на социални услуги;“

**5.** В Глава трета, Раздел І се създава чл. 15а:

„Чл. 15а. (1) Фонд „Социална закрила“ отпуска финансови средства за реализиране на целеви социални програми, утвърдени със заповед на министъра на труда и социалната политика, създаващи възможност за подкрепа в кризисни, извънредни ситуации и положения.

(2) Бенефициенти на целевите социални програми могат да бъдат български граждани на територията на Република България, Европейския съюз и Европейското икономическо пространство, които са изпаднали в кризисна ситуация от социален характер и положение на безпомощност и нестабилност.

(3) Със заповед на министъра на труда и социалната политика се утвърждава всяка целевата социална програма, в която са определя обхвата, реда, условия за финансиране, реализиране и отчитане на дейностите.

(4) Кандидатстването за финансиране се извършва с проект по формуляр – образец. “

**6.** Чл. 21, ал. 5 се изменя така:

„(5) Допустими целеви групи - потребители от функциониращи социални услуги по Правилника за прилагане на Закона за социално подпомагане и/или професионалисти, работещи в социалната сфера.“

**II.** Отменям Приложения 1, 1а, 2, 3 и 4, представляващи неразделна част от Методиката за разпределение на средства по Фонд „Социална закрила“, утвърдена със Заповед № РД01-524/22.06.2018 г.

**III.** Утвърждавам Приложения 1, 1а, 2, 2а, 3 и 4, представляващи неразделна част от Методиката за разпределение на средства по Фонд „Социална закрила“.

Настоящата заповед и Методика за разпределение на средства по Фонд „Социална закрила“, да се доведат до знанието на всички заинтересовани лица, чрез публикуването им в официалния раздел на интернет страницата на МТСП.

**МИНИСТЪР:**

**БИСЕР ПЕТКОВ**

Съгласували:

Заместник-министър – Лазар Лазаров:

Изпълнителен директор на ФСЗ - Марина Сарадинова:

Изготвил:

Юрист на ФСЗ - Станимир Димитров: